**Közösségi tervezés a közművelődésben**

30 órás közművelődési szakmai továbbképzés

Akkreditációt jóváhagyó határozat száma: 61916-4/2016/KOZOSMUV

**KÉPZÉS HELYSZÍNE:** Budapest, Székesfehérvár

**KÉPZÉS LEBONYOLÍTÓJA:** **NMI Művelődési Intézet Nonprofit Közhasznú Kft.**

**KÉPZÉS CÉLJA:**

A képzés célja a közművelődési területen dolgozó szakemberek megismertetése a közösségi tervezéssel, valamint érzékenyítése a közösségi megoldások irányában. A képzés során megismert technikák és módszerek felkészítik a szakembereket arra, hogy a helyi társadalom problémáira valós, helyi igényű, valós együttműködésen alapuló cselekvési irányokat és terveket fogalmazzanak meg és dolgozzanak ki. A közösségi tervezés hatásait megismerve a közművelődési intézmények, közösségi színterek működtetésének alternatíváit ismerik megnövelve ezáltal a közösségi művelődés eredményességét és a vidékfejlesztésben való aktív szerepet.

**KÉPZÉS TEMATIKÁJA:**

Közösségi ismeretek; Közösségi tervezés elmélete; Közösségi tervezés gyakorlata; Közösség által vezérelt helyi fejlesztések; Együttműködés és részvétel; Fenntarthatóság.

**KÉPZÉS ÜTEMEZÉSE**: **5 alkalom /alkalmanként 6 óra/**

**Kinek ajánljuk a képzést?**

Közművelődési területen dolgozó szakembereknek, akik nyitottak és érdekeltek a közösségi fejlesztések iránt.

**A jelentkezés feltétele**:

Középfokú iskolai végzettség (érettségi), valamint minimum 2 év közművelődési területen eltöltött szakmai gyakorlat.

**A képzés részvételi díja:**

50.000 Ft

(A közművelődési szakemberek 2017. évi támogatott továbbképzési programjában ingyenes)

Útiköltséget, szállásdíjat és egyéb költségtérítést nem tudunk nyújtani.

**Képzés indításának várható időpontja:**

2017. harmadik negyedév

**Tanúsítvány megszerzésének követelménye:**

A képzés során megszerzett információk alkalmazását mérő gyakorlati, szituációs feladatok teljesítése.

***A tanfolyamra az első húsz jelentkező részére tudjuk biztosítani a térítésmentes részvételt, amennyiben minden jelentkezési feltételnek megfelel!*** *(Az online jelentkezési rendszer időbélyeggel látja el a jelentkezést, ez alapján történik az első húsz jelentkező felvétele.)*

*A képzéssel kapcsolatos bővebb információ:*

*kepzes@nminkft.hu*